تورک قیزیل‌آیی، افغانیستانین پکتیکا ولایتینده دونن باش وئره‌ن ۵،۹ بؤیوکلوگونده‌کی زلز‌له‌دن ائتکیلنن ۵۰۰ عائله‌یه ارزاق یاردیمی گؤندردی.
تورک قیزیلآییندان وئریله‌ن آچیقلامادا، قورومون بؤلگه‌ده‌کی هیئتینده وظیفه‌لی قروپلارین زلز‌له‌دن ضرر چکنلرین احتیاجلاری اوچون سفربر ائدیلدیگی بیلدیریلدی.
تورک قیزیل‌آیی افغانیستان هیئتینده‌کی قروپلار طرفیندن زلز‌له بؤلگه‌سین‌ده‌کی ۵۰۰ عائله‌یه ارزاق دولو باغلامالار گؤندردیلدیگی بیلدیریلن آچیقلامادا، دئپرم بؤلگه‌سینه چاتدیقدان سونرا یاردیم پایلاماغا باشلایاجاق قروپلارین، جامع بیر احتیاج دگرلندیرمه چالیشماسی یئریده‌جگی ده ایفاده ائدیلدی.
آچیقلامادا، احتیاج دگرلندیرمه‌سیندن سونرا ارزاق و باشقا یاردیملارین داشینماسی ایله عاجل اینسانی یاردیم فعالیتلرینین داوام ائتدیریله‌جگی قید ائدیلدی.
